**лауазымдарға қойылатын**

**біліктілік талаптары**

**Институт/орталық директоры**: жоғары немесе жоғары оқу орнынан кейінгі білім, ғылыми дәреже, білім беру ұйымдарында немесе мамандығы бойынша басшылық лауазымдарда кемінде 5 жыл жұмыс өтілі, білім беру менеджменті бойынша біліктілікті көтеру курстарынан өткендігі туралы куәлік (сертификат) болу.

**Институт/ғылыми-білім беру орталығы директорының орынбасары**: жоғары білім, ғылыми дәреже/академиялық дәреже, білім беру ұйымдарында немесе мамандығы бойынша басшылық лауазымдарда кемінде 3 жыл жұмыс өтілі.

**Кафедр меңгерушісі:** жоғары немесе жоғары оқу орнынан кейінгі білім, ғылыми дәреже және/немесе атақ немесе «Болашақ» халықаралық стипендиясы шеңберінде оқуға ұсынылған шетелдік жоғары оқу орнының магистр академиялық дәрежесі, оқытушылық лауазымдарда немесе ғылым саласында кемінде 3 жыл жұмыс өтілі.

**Профессор:** жоғары немесе жоғары оқу орнынан кейінгі білім, ғылыми дәреже, ғылыми-педагогикалық қызметте кемінде 5 жыл жұмыс. Scopus деректер базасының бірінші квартилінің журналдарында жарияланымдары бар шетелдік профессорлар үшін ғылыми атақтың болуы туралы талап қойылмайды

**Профессор-зерттеуші**: жоғары немесе жоғары оқу орнынан кейінгі білім, ғылыми дәреже, ғылыми атақ, ғылыми-педагогикалық қызмет өтілі кемінде – 10 жыл, оның ішінде өзінің ғылыми жобасына басшылық ету бойынша кемінде – үш жыл, соңғы үш жылдағы жоғары рефератталатын журналдардағы жарияланымдар.

**Қауымдастырылған профессор**: жоғары немесе жоғары оқу орнынан кейінгі білім, ғылыми дәреже (немесе атақ/ «Қазақстанның құрметті сәулетшісі»), ғылыми-педагогикалық қызметте кемінде 5 жыл жұмыс өтілі.

**Ассистент-профессор**: жоғары немесе жоғары оқу орнынан кейінгі білім, ғылыми дәреже (немесе атақ/ «Қазақстанның құрметті сәулетшісі»), ғылыми-педагогикалық қызметте кемінде 4 жыл немесе осы мамандық бойынша мамандық саласындағы басшылық лауазымында кемінде 5 жыл жұмыс өтілі.

**Сениор-лектор, аға оқытушы:** жоғары (5 жыл) немесе жоғары оқу орнынан кейінгі білім, ғылыми-педагогикалық қызметте кемінде 3 жыл, оның ішінде оқытушы лауазымында кемінде бір жыл жұмыс өтілі немесе мамандығы (қызмет бейіні) бойынша кемінде 5 жыл практикалық жұмыс өтілі және/немесе ғылыми дәреже. Ғылыми дәрежесі болған жағдайда мамандығы (қызмет бейіні) бойынша практикалық жұмыс өтіліне талап қойылмайды

**Лектор:** арнайы жоғары (5 жыл) немесе жоғары оқу орнынан кейінгі білім, ғылыми-педагогикалық қызметте кемінде 3 жыл, оның ішінде оқытушы лауазымында кемінде бір жыл немесе мамандығы (қызмет бейіні) бойынша кемінде – 3 жыл практикалық жұмыс өтілі. Ғылыми дәрежесі болған жағдайда жұмыс өтіліне талаптар қойылмайды.

**Тьютор:** арнайы жоғары (5 жыл) немесе жоғары оқу орнынан кейінгі білім, мамандығы бойынша кемінде 2 жыл үздіксіз ғылыми, педагогикалық немесе өндірістік қызмет өтілі.

**Оқытушы, ассистент:** жоғары білім, мамандық бойынша жұмыс өтілі - кемінде 3 жыл және/немесе академиялық магистр дәрежесі.